  Майя Бывальцева 30-тӥ шуркынмонлы Удмуртиын коронавиурс инфекциен черлан 177 выль учыръёсты шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс шараямын: Ижкарын – 108 адями, Можгаын, Яр ёросын – 10, Сарапулын – укмыс, Юкаменск ёросын – сизьым, Дэри, Глаз, Можга ёросъёсын – быдэн вить, Грак ёросын – ньыль, Камбарка, Алнаш ёросъёсын – быдэн куинь, Сарапул, Вотка ёросъёсын – быдэн кык, Глазкарын, Балезино, Красногорск, Якшур-Бӧдья ёросъёсын – быдэн одӥг. 114 адями йӧназ, ньыль мурт улонысь кошкиз. Воргоронъёслы 71, 73 но 60 арес вал, кышномуртлы – 89 арес Туннэ нуналлы Удмуртиын выль коронавирус инфекциен черлан 13 сюрс 545 учыр лабораториосын зэматэмын. 10 сюрс 727 адями йӧназ, 220 мурт кулӥз. Та дыре 175 висисьёслэн тазалыксы секыт лыдъяське. Оглом элькунын коронавируслы 647 сюрс 474 эскеронъёс ортчытӥзы, берло нуналэ – 3 сюрс 410.  Тегъёс: Тазалык Ижкар висён Удмуртия коронавирус  